એક બાળક ગુણવાન અને પ્રતિભાશાળી બને તે માટે તેમનામાં દિવ્યતામાં, લોકોમાં અને લોકોની સારપમાં વિશ્વાસ હોવો જરૂરી છે. આનો મતલબ એ નથી કે બાળકે છેતરાવું જોઈએ. બાળકને સાચા-ખોટાનો ભેદ પારખતા પણ આવડવું જોઈએ. વિશ્વાસના વાતાવરણમાં ઉછરેલા બાળકો મોટા થાય ત્યારે બુદ્ધિમાન બને છે. બાળકની આસપાસ ક્યારેય ક્રોધ, પરેશાની, ઉદાસી કે નકારાત્મક્તાનું વાતાવરણ હોવુ જોઈએ નહીં. થોડીઘણી ધાર્મિક્તા બાળકમાં નૈતિક-આધ્યાત્મિક મૂલ્ય સર્જે છે અને અજ્ઞાત રીતે બાળકના વ્યક્તિત્ત્વને વિકસાવે છે.